stanford-oval/wikipedia huggingface dataset:
Mississippi (osavaltio)
Väestö

Mississippin väkiluku oli vuonna 2006 2 967 297, mikä osoittaa 4,3 % kasvua vuodesta 2000. Vuoden 2000 väestönlaskennan perusteella osavaltion väestö koostuu seuraavista etnisistä ryhmistä:
Valkoisia 59,1 %
Mustia 37,0 %
Latinoja 2,7 %
Aasialaisia 0,9 %
Alkuperäiskansojen edustajia 0,5 %
Enemmän kuin yhden rodun edustajia 1,1 %
Vuoteen 1940 asti afroamerikkalaiset olivat osavaltiossa enemmistönä (1940-luvulla lähes 400 000 mustaa muutti osavaltiosta paetessaan rotuerottelua). Heidän määränsä laski sittemmin mutta on nyt jälleen alkanut nousta mustan väestönosan korkeiden syntyvyyslukujen seurauksena. Suurin osa osavaltion julkisen koululaitoksen oppilaista on mustia.
Mississippin ala- ja yläkoulujen taso on yleensä huono kaikilla tavoilla arvioituna.
Väestö > Suurimmat kaupungit vuonna 2018

Jackson, 164 422 asukasta
Gulfport, 71 870 asukasta
Southaven, 54 944 asukasta
Biloxi, 45 968 asukasta
Hattiesburg, 45 951 asukasta
Tupelo, 38 206 asukasta
Olive Branch, 38 149 asukasta
Meridian, 37 325 asukasta
Kulttuuri

Mississippin musiikkiperinteessä yhdistyvät afroamerikkalaisten musiikki ja eurooppalainen virsilaulu ja skotlantilaiset balladit. Tältä pohjalta ovat ponnistaneet kuuluisuudet kuten Jimmie Rodgers, Elvis Presley ja B. B. King.
Mississippiläinen William Faulkner sai Nobelin kirjallisuuspalkinnon.
Urheilu

Mississippi Surge  ja Mississippi RiverKings  pelaavat jääkiekkoa SPHL-liigassa. Mississippi Brilla on jalkapallojoukkue, Mississippi Braves baseballjoukkue.
Aiheesta muualla

Kuvia tai muita tiedostoja aiheesta Mississippi Wikimedia Commonsissa
Suoaluetta Mississippissä.
Osavaltion parlamenttitalo Jacksonissa.
Mississippiläinen neljännesdollari
Mississippin kartta
Jackson.
Saksan väestö

Saksan väkiluku vuosina 1950–2020. Ennen vuotta 1990 kaaviossa on yhdistetty Länsi-Saksan ja Itä-Saksan väkiluvut.
Saksan väestöpyramidi vuonna 2018.
Saksan väestöllä tarkoitetaan kaikkia Saksan liittotasavallan alueella asuvia ihmisiä. Saksan väkiluku oli noin 84 400 000 henkeä 31. joulukuuta 2022. Vuonna 2011 Saksan väkiluku tarkistettiin ja väestömääräksi saatiin 80 300 000. Sen jälkeinen väestönkasvu johtuu positiivisesta muuttotaseesta, luonnollinen väestönmuutos on ollut negatiivinen. Saksan hedelmällisyysluku on kohonnut selvästi 2010-luvulla, joskin se on länsimaille tyypilliseen tapaan väestön uusiutumisrajan alapuolella.
Saksa on teollisuusmaa, jonka koulutuksen, teknologian ja taloudellisen tuottavuuden taso ovat maailman korkeimpia. Toisen maailmansodan jälkeen yliopistoihin jatkavien opiskelijoiden määrä on kolminkertaistunut. Saksan taloudellisesti suurin ryhmä on keskiluokka.[lähde? ]
Suurimmat kaupunkialueet

Saksassa on 12 virallista metropolialuetta. Näillä alueilla asuu yli puolet saksalaisista. Vuonna 2005 Saksassa oli 82 yli 100 000 asukkaan kaupunkia. Saksan suurimpia metropolialueita ovat:
Rein-Ruhr (11,7 miljoonaa asukasta)
Frankfurt (5,8 miljoonaa asukasta)
München (4,7 miljoonaa asukasta)
Berliini (4,3 miljoonaa asukasta)
Hampuri (4,3 miljoonaa asukasta)
Stuttgart (3,5 miljoonaa asukasta)
Maahanmuutto

Vuonna 2011 Saksassa asui yli 16 miljoonaa ihmistä, joiden syntyperä ei ole saksalainen. Näistä seitsemän miljoonaa on maahanmuuttajia. Saksalaisten jälkeen suurin etninen ryhmä on turkkilaiset. 1960-luvusta lähtien Länsi-Saksa ja myöhemmin Saksan liittotasavalta ovat vastaanottaneet maahanmuuttajia erityisesti Etelä- ja Itä-Euroopasta sekä Turkista. Suurin osa maahanmuutosta on työperäistä, ja myös pakolaisten määrä kehitysmaista on suuri.[lähde? ]
Idästä länteen kohdistuvalla maahanmuutolla on Saksassa pitkä historia. Toisen maailmansodan jälkeen Itä-Saksasta muutti paljon ihmisiä Länsi-Saksaan. Myös Saksojen yhdistyttyä sama kehitys jatkui, tosin pääasiassa taloudellisista syistä. Sama kehitys jatkuu edelleen, joskin paljon huomaamattomampana.[lähde? ]
Kesällä 2024 liittokansleri Olaf Scholzin hallitusta oli jo pitkään painostettu vähentämään maahanmuuttoa Saksaan. Tuolloin hallitus aikoi esittää passittomien ulkomaalaisten karkottamisen helpottamista helpotettuaan toisaalta kansalaisuuden saamisen sääntöjä. Hallitus uskoi, että kansalaisuuden saaminen aiempaa helpommin edistäisi maahanmuuttajien kotoutumista ja koulutetun työvoiman saamista Saksaan. Hallitus myös sopi lakialoitteesta, joka helpottaisi islamististen terroritekoja ihannoivien ulkomaalaisten karkottamista maasta.
Etniset ryhmät

Saksan suurimmat etniset ryhmät ovat saksalaiset, turkkilaiset, italialaiset, puolalaiset, serbit, montenegrolaiset ja kreikkalaiset. Vuonna 2008 30 prosentilla Saksassa syntyneistä lapsista ainakin toinen vanhemmista oli ulkomaalaistaustainen. Näiden lasten vanhempien keski-ikä oli 33,8 vuotta. Saksassa syntyneiden lasten vanhempien keski-ikä taas oli 44,6 vuotta.
1960-luvulta asti Saksaan on muuttanut etnisiä saksalaisia Puolan kansantasavallasta ja Neuvostoliitosta, erityisesti Kazakstanista, Venäjältä ja Ukrainasta. Neuvostoliiton hajoamisen jälkeen määrä on kasvanut huomattavasti. Vuosina 1991–2001 näiltä alueilta saapui Saksaan lähes kaksi miljoonaa etnistä saksalaista. Nykyään tällaista alkuperää olevien ihmisten määrä Saksassa on 4,0–4,5 miljoonaa arviosta riippuen.[lähde? ]
Saksaan saapui vuodesta 2015 kevääseen 2018 yli miljoona turvapaikanhakijaa. Tilastojen mukaan ulkomailla syntyneet naiset saavat keskimäärin enemmän lapsia kuin syntyperäiset saksalaisnaiset.
Saksassa on Euroopan suurin juutalaisten yhteisö. Vuonna 2004 entisen Neuvostoliiton alueilta muutti Saksaan kaksi kertaa niin paljon juutalaisia kuin Israeliin. Tällä hetkellämilloin? juutalaismuuttajien kokonaismäärä on noin 200 000. Afrikkalaista alkuperää olevia saksalaisia on noin 450 000. Suurin osa heistä tulee Pohjois-Afrikasta. Myös lähes 50 000 intialaista alkuperää olevaa ihmistä asuu Saksassa.[lähde? ]
Venäjän laajamittainen hyökkäyssota Ukrainaan johti pakolaisaaltoon, jonka seurauksena ukrainalaisperäisen väestön lukumäärä kasvoi 915 000 asukasta vuonna 2022.
Koulutus

Saksassa oppivelvollisuus alkaa kuusivuotiaana ja jatkuu 9–10  kouluvuotta kokopäiväopiskeluna. Tämän jälkeen vielä velvollisuus opiskella koko- tai osa-aikaisesti kolmen vuoden ajan. Akateemiseen ja ammatilliseen tutkintoon johtavat koulupolut erkanevat toisistaan jo neljännen kouluvuoden jälkeen, vaikka putkesta toiseen siirtyminen on jossain määrin mahdollista.
Kunhan ylioppilastutkintoa vastaava koulutus on suorittettu, suureen osaan korkeakoulujen koulutusohjelmia pääsee opiskelemaan ilman pääsykoetta tai koulutodistuksen arvosanoihin perustuvaa karsintaa.
Vuoden 2011 tarkistus

Vuoden 2011 väestönlaskennassa entisen Itä-Saksan (Neue Länder und Berlin-Ost) tilastoitu väkiluku pieneni 2,6 prosenttia ja oli 15,9 miljoonaa. Entisen Länsi-Saksan tilastoitu väkiluku pieneni 1,5 prosenttia ja oli 64,4 miljoonaa. Kaikkiaan Saksan nykyisen alueen väkiluku on ollut verraten vakaa: vuosina 1959–1969 se kasvoi kahdeksisen prosenttia, mutta puolen vuosisadan aikana 1969–2019 enää kuutisen prosenttia.
Tilastoja

Tämä osio sisältää tilastoja Saksan väestöstä. Tilastot on tuotu CIA World Factbookista, ja ne ovat vuodelta 2009.
Väkiluku: 82 329 758
Ikärakenne:
0–14 vuotta: 13,7 %
15–64 vuotta: 66,1 %
Yli 65 vuotta: 20,3 %
Väestönkasvu: –0,053 %
Syntyvyys: 8,18 syntymää / 1 000 ihmistä
Kuolleisuus: 10,90 kuolemaa / 1 000 ihmistä
Nettomaahanmuutto: 2,19 maahanmuuttoa / 1 000 ihmistä
Sukupuolijakauma:
Syntyneet: 1,06 miestä/nainen
Alle 15 vuotta: 1,05 miestä/nainen
15–64 vuotta: 1,04 miestä/nainen
Yli 65 vuotta: 0,72 miestä/nainen
Yhteensä: 0,97 miestä/nainen
Imeväiskuolleisuus: 3,99 kuolemaa / 1 000 vastasyntynyttä
Eliniänodote: 79,26 vuotta
Kokonaishedelmällisyysluku: 1,42
Aiheesta muualla

Wikimedia Commonsissa on kuvia tai muita tiedostoja aiheesta .
Statistisches Bundesamt (Destatis) (Saksan liittovaltion tilastotoimisto) (saksaksi) (englanniksi)
Statistisches Jahrbuch 2013 (Saksan tilastollinen vuosikirja 2013) (saksaksi)
Statistisches Jahrbuch - Ältere Ausgaben (Saksan tilastolliset vuosikirjat vuodesta 1880) (saksaksi)
Saksan väestötiheys
Barbie Fairytopia – keijukaismaa

| Barbie Fairytopia – keijukaismaa> Barbie Fairytopia |
| --- | --- |

Ohjaaja:  Walter P. Martishius
Käsikirjoittaja:   Elise Allen  Diane Duane 
Tuottaja:   Luke Carroll  Nancy Bennett 
Säveltäjä:  Eric Colvin
Valmistustiedot
Valmistusmaa:  Kanada Yhdysvallat
Tuotantoyhtiö:  Lionsgate
Levittäjä:  Lionsgate Home Entertainment
Ensi-ilta:  2005
Kesto:  70 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Barbie Fairytopia – keijukaismaa on vuonna 2005 valmistunut animaatioelokuva, joka jatkaa Barbie-elokuvien sarjaa sekä aloittaa Fairytopia-sarjan. Elokuvan jatko-osat ovat Mermaidia ja Sateenkaaren taikaa. Elokuva on julkaistu myös "Barbie Klassikko"-sarjassa viidentenä klassikkona. Elokuva on toteutettu tietokoneanimaatiolla.
Juoni

Barbie esittää elokuvassa siivetöntä keijua, Elinaa (suomalainen ääni Sanna Majuri). Elinan suuri unelma on päästä vielä joskus lentämään. Kun eräänä päivänä Elina, tämän ystävä Dandelion sekä haituvapallo Bibble leikkivät taikaniityllä, tulevat pienet keijut kiusaamaan Elinaa, koska hänellä ei ole siipiä. Dandelion puolustaa häntä ja keijut kertovat, että suojelijakeiju Topaasi on kaapattu. Keijut kehottavat heitä lähtemään kotiin turvaan, jotta kuningatar Lumoojattaren ilkeä kaksoissisar Laverna ei kaappaisi heitäkin. Elina pitää Lavernaa vain myyttinä, mutta Dandelion menee vielä kysymään äidiltään. Elina ja Bibble lähtevät heidän omaan kotikukkaansa.
Samaan aikaan paha keiju Laverna on kuin onkin kidnapannut suojelijakeiju Topaasin. Laverna aikoo napata kaikki suojelijat ja heidän avullaan tulla Fairytopian vahvimmaksi keijuksi. Hän samalla levittää keijukaismaahan sairautta, joka vie keijuilta lentokyvyn. Lavernan tarkoituksena on uusilla voimillaan pelastaa keijukaismaa sairaudelta ja näin nousta valtaan.
Aamulla Elina huomaa, että hänen kotikukkansa Pioni on sairas. Dandelion lentää Elinan luo ja kertoo, että osa keijuista ovat menettäneet kykynsä lentää. Elina ja Bibble aikovat mennä tapaamaan suojelijakeiju Azuraa, ja kysyä tältä neuvoa. Dandelion lähtee mukaan, mutta sairaus iskee häneenkin ja hän joutuu lähtemään kotiin. 
Vain Elina voi pelastaa koko Fairytopian, koska sairaus ei vaikuta häneen. Mutta pystyykö siivetön keiju pelastamaan koko keijukaismaan?
Alkuperäinen/ suomenkielisinä ääninä

| Henkilö | Englanti | Suomi |
| --- | --- | --- |
| Elina | Kelly Sheridan | Sanna Majuri |
| Bibble | Lee Tockar |  ?? |
| Laverna | Kathleen Barr | Ella Keranto |
| Azura | Venus Terzo | Minna Tasanto |
| Hue | Mark Oliver | Vesa Hämes |
| Dandelion | Tabitha St. Germain | Kiti Kokkonen |
| Fungus | Lee Tockar | Juha Paananen |
| Dahlia | Chiara Zanni | Mari Laari |
| Peikot | Lee Tockar | Antti Pääkkönen |
| Prinssi Nalu | Alessandro Juliani | Marko Stjärnvall |
| Quill /Rubiini | Michael Dobson & Scott McNeil | Eero Saarinen |
| Topaasi | Tabitha St. Germain | Minna-Sisko Mutanen |
| Keiju 1 | Britt McKillip | Mirjami Heikkinen |
| Keiju 2 | Kathleen Barr | Heljä Heikkinen |
| Keiju 3 | Chiara Zanni | Taru Tikkanen |
| Lumoojatar | Nancy Sorel | Katja Aakkula |
| Larkspur | Brian Drummond | Antti Jaakola |
Muissa rooleissa: Riina Laiho, Juha-Pekka Mikkola, Anniina Puonti & Eero Markkanen
Jatko-osa > Barbie: Fairytopia - Mermaidia

Barbie: Fairytopia - Mermaidia on jatko-osa Barbie elokuvalle Barbie Fairytopia – keijukaismaa.
Jatko-osa > Barbie: Fairytopia - Mermaidia > Juoni

Elina lähtee elokuvassa pelastamaan Nalu-ystäväänsä, vedenalaista prinssiä. Lavernan apulaiset ovat kidnapanneet Nalun ja aikovat hänen avullaan tehdä Lavernasta Keijukaismaan vahvimman keijun - voimakkaamman kuin Lumoojatarkin. Elinan täytyy pysayttää heidät, mutta hän ei pysty siihen yksin. Hän tarvitsee apua merenneito Norilta, joka ei luota muukalaisin eikä halua olla missään tekemisissä Elinan kanssa. Norin saaminen puolelleen ei ole helppoa, mutta Elinan suurin haaste on vasta edessäpäin. Nalun pelastamiseksi hän joutuu ehkä tekemään elämänsä suurimman uhrauksen: luopumaan siivistään. Onnistuuko hän tehtävässään vai joutuuko Keijukaismaa Lavernan haltuun ikuisiksi ajoiksi?
Elokuvan kesto on noin 1 tunti 14 minuuttia ja se on animaatio.
Aiheesta muualla

Barbie Movies Wiki (englanniksi) (Arkistoitu – Internet Archive)
Barbie Fairytopia – keijukaismaa Internet Movie Databasessa (englanniksi)
Barbie Fairytopia – keijukaismaa Elonet.
Barbie Fairytopia – keijukaismaa AllMoviessa. (englanniksi)
Považská Bystrica

| Považská Bystrica |
| --- | --- |

 lippu:  vaakuna
 Považská Bystrica
 Koordinaatit: 49°06′50″N, 18°26′30″E 
Valtio:  Slovakia
Alue (kraj):  Trenčínin alue
Piiri:  Považská Bystrica
Väkiluku (2011):  41 241
Aikavyöhyke:  UTC+1
 – Kesäaika:  UTC+2
Postinumero:  017 01
Suuntanumero(t):  421-42
 
 www.povazska-bystrica.sk 
Infobox OKVirheellinen NIMI-arvo: 
Považská Bystrica (saks. Waagbistritz, unk. Vágbeszterce) on kaupunki Luoteis-Slovakiassa. Kaupunki sijaitsee Váh-joen varrella noin 30 kilometrin päässä Žilinasta. Kaupungin asukasluku oli 41 241 vuonna 2011.
Považská Bystrican linnoistuksen rauniot
Aiheesta muualla

Kuvia tai muita tiedostoja aiheesta Považská Bystrica Wikimedia Commonsissa
Swansea City AFC

Swansea City AFC on jalkapalloseura Swansean kaupungista, Walesin etelärannikolta. Seura pelaa Englannin toiseksi korkeimmalla sarjatasolla Mestaruussarjassa ja on paikalliskilpailijoidensa Cardiff Cityn sekä Newport Countyn ohella yksi kolmesta Englannin jalkapalloliiton alaisesta walesilaisseurasta.
Historia > Viimeisimmät kaudet > 2008–2009

Ennen kautta 2008–2009 joukkueeseen liittyi neljä uutta pelaajaa Espanjasta, kolme Espanyolin joukkueesta. Lisäksi joukkue hankki seuran ennätyssummalla Walesin maajoukkuepuolustaja Williamsin. Swansea arvioitiin yleisesti sijoille 15–20. Kaudesta muodostui menestys niin pelillisesti kuin tuloksellisestikin. Sarjasijoitus oli kahdeksas. Huomiota sai myös viihdyttävä pelitapa, joka perustui liikkuvaan syöttöpeliin. Joukkuetta verrattiin usein Wengerin Arsenaliin. Championshipin vuoden joukkueeseen valittiin Jason Scotland ja Jorge Gomez. Muita onnistujia olivat Angel Rangel, Leon Britton, nuori Joe Allen ja loukkaantumiseensa asti Ferrie Bodde. Katsojia kävi keskimäärin noin 15000. Kauden päätteeksi suosittu manageri Roberto Martínez lähti 2 miljoonan kauppahinnalla valioliigavalmentajaksi Wiganiin. Seuraajaksi valittiin Paulo Sousa, joka muistetaan Portugalin kultaisen sukupolven (esim. Figo, Rui Costa) keskikenttäpelaajana.
Historia > Viimeisimmät kaudet > 2009–2010

Kaudella 2009–2010 ei enää nähty edellisen vuoden kahta parasta maalintekijää, Jason Scotlandia ja Jorge Gomezia, jotka lähtivät valmentaja Martinezin mukana Valioliigaan Wiganin joukkueeseen. Uusia pelaajia hankittiin etenkin hyökkäykseen. West Bromwichistä ostettu Graig Beattie oli seurahistorian kallein hankinta. Muut uudet hyökkääjät olivat skotlantilainen Stephen Dobbie, hollantilainen Gedric van der Gun ja itävaltalainen Besian Idrizaj. Lisäksi Swansean entinen hyökkääjälegenda Lee Trundle lainattiin syyskaudeksi Bristol Citystä. Keskikentälle hankittiin espanjalainen Jordi Lopez. Lisäksi omista junioreista nostettiin edustusjoukkueeseen Jazz Richards. Tammikuussa 2010 Swansean riveihin siirtyi suomalaishyökkääjä Shefki Kuqi. Kuqi siirtyi Swanseaan TuS Koblenzista vapaalla siirrolla. Kausi päättyi seitsemänteen sijaan, ja karsintaraja jäi ainoastaan pisteen päähän. Karsintasarja jäi saavuttamatta pitkälti sen tähden, että joukkue kärsi koko kauden maalinteko-ongelmista: Swansea teki vähiten maaleja koko sarjassa. Vastaavasti puolustuspeli ja maalivahtityöskentely onnistuivat, sillä ainoastaan sarjan voittanut Newcastle päästi vähemmän maaleja. Arvostusta joukkue sai edelliskausien tapaan pelityylistään, joka perustui pallonhallintaan ja lyhytsyöttöpeliin.
Historia > Viimeisimmät kaudet > 2010–2011

Kesällä Paulo Sousa lähti Leicesteriin ja valmennusvastuun otti Brendan Rodgers. Aiemmin hän on valmentanut Readingia ja Watfordia. Lisäksi hän on kuulunut Chelseassa Jose Mourinhon valmennustiimiin. Pelaajistossa ei tapahtunut suuria muutoksia, mutta joukkueen monivuotinen keskikenttäpelaaja Leon Britton siirtyi Sheffield Unitediin. Syksyllä joukkue hankki kaksi merkittävää vahvistusta: Scott Sinclairin Chelseasta ja hollantilaisen Kemy Augustinen. Kauden aikana hyökkäystä vahvistettiin vielä Luke Moorella ja Chelseasta lainatulla Fabio Borinilla. Kevään viimeisenä vahvistuksena joukkueeseen palasi Leon Britton. Sarjan päätyttyä Swansean sijoitus oli kolmas. Edessä olivat pudotuspelit noususta Valioliigaan. Ensimmäisellä kierroksella kaatui Nottingham yhteismaalein 3-1 ja Wembleyllä Reading 4-2. Näin Swansea oli noussut Valioliigaan, vaikka ainoastaan kahdeksan vuotta aiemmin joukkue oli taistellut viimeisen kierroksen ottelussa säilymisestä Englannin ammattilaisliigoissa. Tästä joukkueesta Wembleyn avauskokoonapanossa pelasivat yhä Leon Britton ja Alan Tate. Kauden aikana tärkeimmiksi pelaajiksi nousivat hyökkäävät laitapelaajat Scott Sinclair (joka teki Wembleyllä hattutempun) ja Nathan Dyer. Myös Dorus de Vries vakuutti maalilla. Nousun laskettiin tuovan Swansean tilille 90 miljoonaa puntaa. Swanseasta tuli samalla vuonna 1992 perustetun Valioliigan ensimmäinen walesilainen seura.
Historia > Viimeisimmät kaudet > 2011–2012

Kesällä maalivahti Dorus de Vries ja keskikenttäpelaaja Darren Pratley jättivät seuran. Maalille hankittiin hollantilainen Michel Vorm ja portugalilainen Jose Moreira. Hyökkäystä vahvistivat David Graham ja Leroy Lita. Keskikentälle tuli Wayne Routledge. Puolustukseen lainattiin Tottenhamista Steven Caulker. Ennakkoveikkauksissa Swansean odotettiin olevan kolmen putoajan joukossa. Tammikuussa joukkue hankki lainaksi Hoffenheimin Gylfi Sigurdssonin, joka osoittautui hyökkäyspelin kannalta tärkeäksi pelaajaksi. Kauden päätteeksi Swansea sijoittui sarjataulukossa yhdenneksitoista. Sekä kannattajat että pelaajat äänestivät vuoden pelaajaksi maalivahti Michel Vormin. Muita kehuttuja pelaajia olivat Ashley Williams, Leon Britton ja Gylfi Sigurdsson. Myös valmentaja Brendan Rodgers sai osakseen arvostusta. Kauden päätteeksi Liverpool osti hänet 5 miljoonalla. Uudeksi valmentajaksi tuli tanskalainen Michael Laudrup.
Meriitit

Englannin liigacup: 2013
Entisiä valmentajia

Bob Bradley
Carlos Carvalhal
Paul Clement
Garry Monk
Roberto Martínez Montoliú
Jan Mølby
Brendan Rodgers
Paulo Sousa
John Toshack
Aiheesta muualla

Kuvia tai muita tiedostoja aiheesta Swansea City AFC Wikimedia Commonsissa
Jakob Fugger

Albrecht Dürer, Jacob Fugger, noin 1519.
Jakob Fugger (6. maaliskuuta 1459 – 30. marraskuuta 1525) oli menestynyt pankkiiri Pyhän saksalais-roomalaisen keisarikunnan Augsburgin vapaakaupungista. Hän oli Fuggerin kauppasuvun jäsen. Jakob Fugger peri liiketoiminnan isältään ja laajensi sitä Venetsian kautta Adrianmeren kauppaan. Jakob Fuggerin kuuluisin yksittäinen liiketoimi lienee ollut hänen tulevalle keisari Kaarle V:lle keisarinvaalia varten myöntämä 543 000 floriinin laina, jonka avulla Kaarle lahjoi puolelleen kaikki seitsemän valitsijamiestä.
Aikakauden hallitsijat olivat Fuggerille suunnattomissa veloissa, joten kauppahuoneen vaikutusvalta oli suuri. Poliittisten liikesuhteidensa avulla hän hankki suvulleen aateluuden, oikeuden maidensa hallitsemiseen ja rahanlyöntiin sekä anekauppaan. Hän rikastui lainoittamalla useita keskenään sotaa käyviä armeijoita. Fugger rahoitti köyhäintalojen rakentamista ja ylläpitoa muun muassa kotikaupungissaan Augsburgissa, jonka köyhäintalo Fuggerei on yhä toiminnassa.
Vähiten tunnettu lienee se noin 50 000 dukaatin eli osapuilleen 500 000 euron laina, jonka Mainzin arkkipiispa Albrekt otti ostaakseen vakanssinsa Vatikaanilta, joka oli tuolloin rakentamassa Pietarinkirkkoa ja tarvitsi erityisen paljon rahaa. Jakob Fuggerin kuoleman jälkeen suvun liiketoiminta siirtyi hänen veljenpojalleen Anton Fuggerille.
Aiheesta muualla

Kuvia tai muita tiedostoja aiheesta Jakob Fugger Wikimedia Commonsissa
Big Pharma

Big Pharma voi tarkoittaa seuraavia:
Lääketeollisuus
Big Pharma (muusikko), helsinkiläinen muusikko
Big Pharma, vuoden 2015 videopeli
Big Pharma, vuoden 2006 kirja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Big Pharma”, voi hakea sivunnimihaulla, laajalla sivunnimihaulla tai tekstihaulla.
Barbara Inkpen

| Mitalit> Maa:   Iso-Britannia.Naisten yleisurheilu.EM-kilpailut  | Mitalit> Maa:   Iso-Britannia.Naisten yleisurheilu.EM-kilpailut  | Mitalit> Maa:   Iso-Britannia.Naisten yleisurheilu.EM-kilpailut  | Maa:   Iso-Britannia> Naisten yleisurheilu. |
| --- | --- | --- | --- |
|  Hopeaa | Helsinki 1971 | korkeushyppy |  |
Barbara Jean Inkpen (myöh. Lawton, 28. lokakuuta 1949 Farnham – 3. syyskuuta 2021 Carshalton) oli brittiläinen korkeushyppääjä.
Inkpen jakoi EM-hopeatilan Helsingissä 1971 tuloksella 185 cm. Hän paransi urallaan Britannian ennätystä seitsemän kertaa ylittäen parhaimmillaan 187 cm vuonna 1973. Pituushypyssä hänen paras tuloksensa oli 617 cm. Inkpen kilpaili urallaan kaksissa kesäolympialaisissa: Méxicossa 1968 hän sijoittui 13:nneksi ja Münchenissä 1972 neljänneksi. Inkpen kuoli neljä vuotta syöpää sairastettuaan Carshaltonissa 71-vuotiaana 3. syyskuuta 2021.
Aiheesta muualla

Barbara Inkpen Kansainvälinen olympiakomitea. (englanniksi)
Beverly Cleary

| Beverly Cleary |
| --- | --- |
 Beverly Cleary vuonna 1971.
Henkilötiedot
Syntynyt: 12. huhtikuuta 1916 McMinnville, Oregon, Yhdysvallat
Kuollut: 25. maaliskuuta 2021 (104 vuotta) Carmel, Kalifornia, Yhdysvallat
Ammatti:  kirjailija
Kirjailija
Esikoisteos:  Henri ja Rippe (1950)
Aiheesta muualla
beverlycleary.com
Löydä lisää kirjailijoitaKirjallisuuden teemasivulta
Beverly Atlee Cleary (o.s. Bunn; 12. huhtikuuta 1916 – 25. maaliskuuta 2021) oli yhdysvaltalainen kirjailija. Hänen tuotantoonsa kuuluu tunnettu Puutarhakadun lapset -lastenkirjasarja.
Cleary syntyi McMinnvillessä Oregonissa ja kasvoi Portlandissa sekä Yamhillissä. Hänen äitinsä painosti menemään naimisiin high schoolin jälkeen, mutta Cleary päättikin mennä Chaffey Collegeen haaveenaan lastenkirjastonhoitaja. Cleary vaihtoi Berkeleyn yliopistoon, missä hän tapasi tulevan miehensä Clarence Clancyn. Berkeleystä Cleary muutti Seattleen, missä hän valmistui Washingtonin yliopistosta kirjastotieteestä. Hän sai sen jälkeen ensimmäisen työpaikkansa kirjastonhoitajana Yakimassa.
Beverly ja Clarence Cleary asettuivat vuonna 1949 takaisiin Berkeleyyn, missä Clearyn kirjallinen ura alkoi. Henri ja Rippe ilmestyi vuonna 1950, ja sen jälkeen Cleary kirjoitti yli 40 kirjaa. Niistä monet sijoittuivat fiktiiviselle Puutarhakadulle, jonka lapsia hän tarkkaili kirjoissansa. Lukijat ovat ihastuneet hänen hahmoistansa erityisesti Ramona Quimby -nimiseen ärhäkkääseen ja itsepäiseen tyttöön. Cleary kirjoitti kahdeksan Ramonaan keskittynyttä kirjaa.
Cleary oli ensimmäisiä lastenkirjailijoita, jotka keskittyivät myös tunteiden aitoon esittämiseen. Hänen teoksissaan käsiteltiin rehellisesti muun muassa taloudellisia vaikeuksia, kiusaamista ja sisarusten välistä kilpailua. Teoksesta Hei taas, herra Kirjailija! Cleary sai vuonna 1984 Newbery-mitalin. Sen hän oli kirjoittanut, kun kaksi nuorta ihailijaa oli kysynyt kirjaa pojasta, jonka vanhemmat olivat eronneet. Clearyn tuotantoa on käännetty lukuisille kielille. Hänelle on myönnetty myös useita palkintoja, Newbery-mitalin lisäksi muun muassa Laura Ingalls Wilder -mitali 1975.
Cleary muuttivat Berkeleystä Oaklandiin ja sai kaksoset vuonna 1955. Clarence kuoli yli 60 avioliittovuoden jälkeen vuonna 2004. Beverly Cleary asui viimeiset vuosikymmenensä Carmel-by-the-Seassa, ja hän kuoli 104-vuotiaana vuonna 2021.